કૃષ્ણ પક્ષમાં આવનારી ચોથને સંકષ્ટી ચતુર્થીના નામથી ઓળખવામાં આવે છે પુરાણો મુજબ સદીઓ પહેલા સંકટથી ઘેરાયેલા દેવતાઓએ મદદ માટે મહેશ્વર પસે ગયા. ત્યારે મહેશ્વરે કાર્તિકેય અને ગણેશની શ્રેષ્ઠતાના આધાર પર કોઈ એક ને દેવતાઓનુ સંકટ હરવાનુ કહ્યુ અને સાથે જ પોતાની શ્રેષ્ઠતા સિદ્ધ્કરવા માટે સૌ પ્રથમ પૃથ્વીની પરિક્રમા કરવાનો આધાર મુક્યો. કાર્તિકેય મોર પર બેસીને પૃથ્વીની પરિક્રમા માટે નીકળી પડ્યા પણ ગણેશજીની સવારી તો મૂષક હતો જેનાથી તેઓ જીતી શકતા નહોતા. આ કારણે ગણેશજીએ પોતાના માતા-પિતા અર્થાત શિવ-પાર્વતીની સપ્ત પરિક્રમા કરીને આ વિજય પ્રાપ્ત કર્યો અને દેવગણોના સંકટ દૂર કર્યા. મહેશ્વરે ગણેશને આશીર્વાદ આપ્યા કે ચતુર્થી પર જે વ્યક્તિ ગણેશ પૂજન કરી ચંદ્રમાને અર્ધ્ય આપશે. તેમના ત્રણેય તાપ અર્થાત દૈહિક, દૈવિક અને ભૌતિક તાપ દૂર થશે.